Izebgan d tsenduqt n Nna Ɣni rran-d tawelha n Mennic tamedakelt-is imi slalen-d ayen yellan d tismin deg-s dɣa mačči d tikkelt neɣ d snat i t-arreḍ ad tent-taker maca ur tezmir ara almi i d-ceyye Mekyussa akken i as-tessawal Nna Ɣni  tadɣaɣt  imi ulac-it deg uxxam ; tadɣaɣt tereḍ ad taker tasarut n tɣurfet ur tezmir ara imi teffeɣ-as-d tɣirdemt tuggad terfed, leyaḍ ; terwel. Dɣa dagi i d-yules Dda Lḥaǧ Muḥ taqṣidt n yizebgan-agi akked tsenduqt imi yenna-d ;asmi yerwel ɣer tmurt n Lalman yemlal-d d yiwen n warba akken uɣalen d imdukal maca PETER asmi i t-id-isellek si lmut dɣa uɣalen d leḥbab dagi i as-d-yefka izebgan i d-yellan deg ufus n Nna Ɣni anda i as-d-yenna d baba-s n ( PETER) i asen-yefkan imi iruḥ yettnadi ɣef tmura ur n yettwasnen ara yettnadi ɣef umezruy d talsa n yigduden dɣa yusa-d ɣer tmurt n leqbayel ɣer yiwet n taddart akken i as-isemma  UNDERBERG ; Dawudrar  deg-s i yuffa tasenduqt-agi akked yizebgan.